บทความนี้เกี่ยวกับเขตการปกครอง สำหรับท่าอากาศยาน ดูที่ ท่าอากาศยานนานาชาตินาริตะ

**นครนาริตะ** (ญี่ปุ่น: 成田市; โรมาจิ: *Narita-shi*) เป็นนครในจังหวัดชิบะ ประเทศญี่ปุ่น เป็นที่ตั้งของท่าอากาศยานนานาชาตินาริตะ ซึ่งเป็นท่าอากาศยานนานาชาติที่ให้บริการสำหรับพื้นที่ของกรุงโตเกียวและเมืองโดยรอบ

ประวัติศาสตร์
-------------

มีสมมติฐานมากมายเกี่ยวกับที่มาของชื่อเมืองนาริตะ บางคนกล่าวว่ามีที่มาจากตัวอักษรคำว่า "กลายเป็น" (*นาริ*) และ "นาข้าว" (*ทะ*) บางคนกล่าวว่าชื่อเมืองมีที่มาจากเสียงดังสนั่น (*นาริ*) ของฟ้าผ่าในบริเวณนี้ บางคนกล่าวว่า *นาริ* มีที่มาจากคำที่เลิกใช้ไปแล้วที่มีความหมายว่า "อุดมสมบูรณ์" หรือบางคนอาจกล่าวว่า *นาริ* มีที่มาจากคำว่า "วิถีการดำรงชีวิต" (*นาริวาอิ*)

เป็นที่ทราบว่า พื้นที่ของเมืองนาริตะมีการตั้งถิ่นฐานมาตั้งแต่ยุคสมัยก่อนประวัติศาสตร์ โดยพบว่าเริ่มมีการเพาะปลูกข้าวมาตั้งแต่เมื่อ 100 ปีก่อนคริสตกาล เนื่องจากเมืองนี้ตั้งอยู่ห่างจากมหาสมุทรแปซิฟิกเป็นระยะทางเกือบเท่ากับที่ห่างจากอ่าวโตเกียว และมีแม่น้ำสั้นๆอยู่บริเวณใกล้เคียงอีกจำนวนหนึ่ง ทำให้เมืองนี้เคยเป็นศูนย์กลางทางการปกครองและการค้าขายของภูมิภาค

ในช่วงยุคสมัยนาระ เริ่มมีการสร้างเมืองขึ้นในบริเวณนี้ และในปี พ.ศ. 1483 ได้มีการสร้างวัดนาริตาซังขึ้นมา จนในปี พ.ศ. 2432 เริ่มมีการรวมชุมชนต่างๆในบริเวณนี้เข้าด้วยกัน และก่อตั้งเป็นเมืองนาริตะขึ้นเมื่อวันที่ 31 มีนาคม พ.ศ. 2497 เมืองนี้เริ่มมีการเจริญเติบโตอย่างรวดเร็ว เมื่อนายกรัฐมนตรีเอซากุ ซาโต เริ่มวางแผนการก่อสร้างท่าอากาศยานนานาชาตินาริตะในปี พ.ศ. 2509 การสร้างท่าอากาศยานและการเชื่อมต่อเส้นทางเข้าสู่ใจกลางกรุงโตเกียว ทำให้เกิดการพัฒนาทั้งด้านอาคารบ้านเรือน ธุรกิจ และอุตสาหกรรมภายในเมืองนาริตะอย่างรวดเร็ว

นาริตะเคยเป็นส่วนหนึ่งของอำเภออิมบะ จนเมื่อประกาศก่อตั้งเป็นนครจึงได้แยกตัวออกมา เมื่อวันที่ 27 มีนาคม พ.ศ. 2549 นาริตะได้ผนวกเอาเมืองไทเอและเมืองชิโมฟูซะจากอำเภอคาโตริเข้ามาเป็นส่วนหนึ่งของนครนาริตะ และปัจจุบันนี้นครนาริตะก็กำลังขยายตัวเข้าไปถึงพื้นที่ของอำเภอคาโตริ

ภูมิอากาศ
---------

| ข้อมูลภูมิอากาศของเมืองนาริตะ (ค.ศ. 1981-2010) |
| --- |
| เดือน | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. | ทั้งปี |
| อุณหภูมิสูงสุดที่เคยบันทึก °C (°F) |  |  |  |  |  |  | 38.7(101.7) |  |  |  |  |  | 38.7(101.7) |
| อุณหภูมิสูงสุดเฉลี่ย °C (°F) | 9.2(48.6) | 9.7(49.5) | 12.7(54.9) | 18.0(64.4) | 21.8(71.2) | 24.2(75.6) | 28.1(82.6) | 30.0(86) | 26.2(79.2) | 21.1(70) | 16.4(61.5) | 11.8(53.2) | 19.1(66.4) |
| อุณหภูมิต่ำสุดเฉลี่ย °C (°F) | -2.4(27.7) | -1.5(29.3) | 2.0(35.6) | 7.2(45) | 12.1(53.8) | 16.3(61.3) | 20.3(68.5) | 21.8(71.2) | 18.7(65.7) | 12.3(54.1) | 5.7(42.3) | 0.0(32) | 9.4(48.9) |
| อุณหภูมิต่ำสุดที่เคยบันทึก °C (°F) | -10.7(12.7) |  |  |  |  |  |  |  |  |  |  |  | −10.7(12.7) |
| หยาดน้ำฟ้า มม (นิ้ว) | 61.8(2.433) | 62.9(2.476) | 115.6(4.551) | 116.6(4.591) | 119.6(4.709) | 144.9(5.705) | 123.2(4.85) | 117.2(4.614) | 214.8(8.457) | 202.1(7.957) | 99.8(3.929) | 50.7(1.996) | 1,429.1(56.264) |
| *แหล่งที่มา: ศูนย์บริการสภาพอากาศการบินนาริตะ* |

พื้นที่ของเมือง
---------------

### ใจกลางนาริตะ

ถนนเข้าสู่วัดนาริตาซัง
พื้นที่ส่วนกลางของนาริตะเป็นพื้นที่ที่อยู่ระหว่างสถานีรถไฟนาริตะ สถานีรถไฟเคเซนาริตะ และวัดนาริตาซัง ถนนสายหลักของพื้นที่นี้คือถนนโอโมเตซันโดซึ่งมีร้านค้าเล็ก ๆ ราว 150 ร้านอยู่สองฝั่งถนน และเพิ่งมีการปรับปรุงถนนทั้งสายเมื่อไม่นานมานี้ ถนนสายนี้ได้รับการยกย่องว่าเป็นหนึ่งในถนนที่แสดงเอกลักษณ์ของท้องถิ่นในดีที่สุดในญี่ปุ่น

### เมืองใหม่นาริตะ

ย่านเมืองใหม่เป็นย่านที่อยู่อาศัยที่สร้างขึ้นใหม่ทางตะวันตกของสถานีรถไฟนาริตะ ในย่านนี้มีบ้านพักอาศัยราว 16,000 หลัง และมีผู้อยู่อาศัยประมาณ 60,000 คน การก่อสร้างย่านนี้เริ่มมีการวางแผนเมื่อปี พ.ศ. 2511 โดยอิงจากเมืองใหม่ที่อยู่รอบกรุงลอนดอน สหราชอาณาจักร ปัจจุบันนี้เป็นย่านที่คนส่วนใหญ่ของเมืองอาศัยอยู่ แรกเริ่มนั้นผู้อาศัยส่วนใหญ่ในย่านเมืองใหม่จะต้องเดินทางเข้าไปในกรุงโตเกียวหรือตัวเมืองชิบะเพื่อทำงาน แต่ปัจจุบันมีคนจำนวนมากเริ่มหันไปทำงานในเมืองต่างๆทางตะวันตกเฉียงเหนือของชิบะ ซึ่งอยู่ใกล้กับย่านเมืองใหม่มากกว่า และมีนักธุรกิจ ผู้ประกอบการ และพนักงานบริษัท ที่อยู่ในส่วนกลางของนาริตะเริ่มย้ายมาอาศัยอยู่ในย่านเมืองใหม่มากขึ้น

### โคซูโนโมริ

เทศกาล*นาริตากิอง*
โคซูโนโมริ (Kozunomori) เป็นพื้นที่ชานเมืองนาริตะ ตั้งอยู่ทางใต้ของย่านเมืองใหม่ ใช้เวลาเดินทางด้วยรถไฟจากสถานีรถไฟเคเซนาริตะ ประมาณ 4 นาที มีจำนวนประชากรประมาณ 12,000 คน สถานีรถไฟโคซูโนโมริอยู่ติดกับห้างสรรพสินค้าอิโตโยกาโดะซึ่งเป็นห้างสรรพสินค้าขนาดใหญ่ที่เป็นที่นิยมในบรรดานักท่องเที่ยวชาวต่างประเทศที่พักอาศัยอยู่ในเมืองนาริตะและพื้นที่โดยรอบ

### ท่าอากาศยานและพื้นที่เกษตรกรรม

ท่าอากาศยานนานาชาตินาริตะตั้งอยู่ในส่วนตะวันออกของเมืองนาริตะ บนพื้นที่เกษตรกรรมเก่าแก่ที่มีชื่อว่าซันริซูกะ (Sanrizuka) การก่อสร้างและขยายท่าอากาศยานก่อให้เกิดความสับสนวุ่นวายต่อผู้อยู่อาศัยในพื้นที่ซันริซูกะเป็นอย่างมาก และเนื่องจากมีการเวนคืนที่ดิน และรายได้จากการเกษตรกรรมลดลงอันเป็นผลมาจากการก่อสร้างท่าอากาศยาน ทำให้จำนวนผู้ประกอบอาชีพเกษตรกรรมลดลงเหลือเพียงหนึ่งในสามจากจำนวนก่อนมีการสร้างท่าอากาศยาน ปัจจุบันพื้นที่เกษตรกรรมที่ถูกทิ้งร้างบางพื้นที่ได้รับการปรับปรุงให้เป็นสนามกอล์ฟ ส่วนพื้นที่อื่นได้กลายเป็นที่ทิ้งขยะอย่างไม่เป็นทางการ

เมืองพี่น้อง
------------

นาริตะได้มีข้อตกลงเป็นเมืองพี่น้องกับเมืองดังต่อไปนี้:

* จีน เสียนหยาง ประเทศจีน ตั้งแต่ 1988
* เกาหลีใต้ อินช็อน ประเทศเกาหลีใต้ ตั้งแต่ 1998
* เกาหลีใต้ ช็องอึบ ประเทศเกาหลีใต้ ตั้งแต่ 2002
* สหรัฐ ซานบรูโน รัฐแคลิฟอร์เนีย ประเทศสหรัฐอเมริกา ตั้งแต่ 1990
* เดนมาร์ก เนสต์เวด ประเทศเดนมาร์ก ตั้งแต่ 2003
* นิวซีแลนด์ ฟ็อกซ์ตัน ประเทศนิวซีแลนด์ ตั้งแต่ 1995

อ้างอิง
-------

1. ↑  "成田空港 1981-2010年". 成田航空地方気象台. สืบค้นเมื่อ 2012-02-06.
2. ↑  "Consolidation of Local Governments in Japan and Effects on Sister City Relationships" (Archive เก็บถาวร 2017-11-13 ที่ เวย์แบ็กแมชชีน), *Consulate General of Japan, San Francisco*

| * ด
* ค
* ก
 จังหวัดชิบะ |
| --- |
| ชิบะ (เมืองหลวง) |
| นครโดยข้อบัญญัติ | 

|  |  |
| --- | --- |
| ชิบะ | 
* เขตชูโอ
* เขตฮานามิงาวะ
* เขตอินาเงะ
* เขตมิโดริ
* เขตมิฮามะ
* เขตวากาบะ

 |

 |  |
| นครศูนย์กลาง | 
* คาชิวะ
* ฟูนาบาชิ

 |
| นคร | 
* คัตสึอูระ
* คาโตริ
* คามางายะ
* คาโมงาวะ
* คิซาราซุ
* คิมิตสึ
* ชิโรอิ
* โชชิ
* ซัมมุ
* ซากูระ
* โซซะ
* โซเดงาอูระ
* ทาเตยามะ
* โทงาเนะ
* โทมิซาโตะ
* นางาเรยามะ
* นาราชิโนะ
* นาริตะ
* โนดะ
* ฟุตสึ
* มัตสึโดะ
* มินามิโบโซ
* โมบาระ
* ยตสึไกโด
* ยาจิมาตะ
* ยาจิโยะ
* อาซาฮิ
* อาบิโกะ
* อิจิกาวะ
* อิจิฮาระ
* อิซูมิ
* อินไซ
* อูรายาซุ
* โออามิชิราซาโตะ

 |
| เมืองและหมู่บ้าน แบ่งตามอำเภอ | 
* อำเภออิมบะ
	+ ชิซูอิ
	+ ซากาเอะ
* อำเภอคาโตริ
	+ โคซากิ
	+ ทาโกะ
	+ โทโนโช
* อำเภอซัมบุ
	+ คูจูกูริ
	+ ชิบายามะ
	+ โยโกชิบาฮิการิ
* อำเภอโชเซ
	+ อิจิโนมิยะ
	+ มุตสึซาวะ
	+ โชเซ
	+ ชิราโกะ
	+ นางาระ
	+ โชนัง
* อำเภออิซูมิ
	+ โอตากิ
	+ อนจูกุ
* อำเภออาวะ
	+ เคียวนัง

 |